Document ID: 32004R1786

NÕUKOGU MÄÄRUS (EÜ) nr 1786/2004,
14. oktoober 2004,
millega tunnistatakse kehtetuks määrus (EÜ) nr 3274/93, millega tõkestatakse teatavate kaupade ja teenuste tarnimine Liibüasse
EUROOPA LIIDU NÕUKOGU,
võttes arvesse Euroopa Ühenduse asutamislepingut, eriti selle artikleid 60 ja 301,
võttes arvesse nõukogu 14. oktoobri 2004. aasta ühist seisukohta 2004/698/ÜVJP Liibüa vastu suunatud piiravate meetmete kõrvaldamise kohta, (1)
võttes arvesse komisjoni ettepanekut,
ning arvestades järgmist:
(1)
Ühinenud Rahvaste Organisatsiooni Julgeolekunõukogu (ÜRO Julgeolekunõukogu), tegutsedes Ühinenud Rahvaste Organisatsiooni põhikirja VII peatüki alusel, otsustas oma 12. septembri 2003. aasta resolutsioonis 1506 (2003), et resolutsiooni 748 (1992) punktides 4, 5 ja 6 ning resolutsiooni 883 (1993) punktides 3, 4, 5, 6 ja 7 ettenähtud meetmed tuleks kõrvaldada alates nimetatud kuupäevast.
(2)
Resolutsiooni 748 (1992) punktides 4 ja 5 ning resolutsiooni 883 (1993) punktides 3, 4, 5 ja 6 ettenähtud meetmeid rakendati ühenduses nõukogu 29. novembri 1993. aasta määruse (EÜ) nr 3274/93, millega tõkestatakse teatavate kaupade ja teenuste tarnimine Liibüasse, (2) kaudu. Selle määruse kohaldamine peatati määrusega (EÜ) nr 836/99. (3)
(3)
Seetõttu tuleks määrus (EÜ) nr 3274/93 kehtetuks tunnistada.
(4)
ÜRO Julgeolekunõukogu resolutsiooni 883 (1993) punktis 8 ettenähtud meetmeid, mida ei olnud kõrvaldatud resolutsiooniga 1506 (2003) rakendati ühenduses määruse (EÜ) nr 3275/93 (4) kaudu, mis peaks seetõttu jõusse jääma,
ON VASTU VÕTNUD KÄESOLEVA MÄÄRUSE:
Artikkel 1
Määrus (EÜ) nr 3274/93 tunnistatakse käesolevaga kehtetuks.
Artikkel 2
Määrus (EÜ) nr 3275/93 jääb jõusse. Kõnealuse määruse preambulis esinevat viidet 22. novembri 1993. aasta ühisele seisukohale käsitletakse viitena ühisele seisukohale 2004/698/ÜVJP.
Artikkel 3
Käesolev määrus jõustub Euroopa Liidu Teatajas avaldamise päeval.
Käesolev määrus on tervikuna siduv ja vahetult kohaldatav kõikides liikmesriikides.
Luksemburg, 14. oktoober 2004

Labels: 11
5
3
18
15